کولڈ لیک، البرٹا

کولڈ لیک، البرٹا  کینیڈا کا ایک شہر ہے جو البرٹا میں واقع ہے۔ اس شہر کو یہ نام پاس موجود جھیل کی وجہ سے پڑا۔ کولڈ لیک کو پہلے پہل کولڈ واٹر لیک کہا جاتا تھا۔

تفصیلات
کولڈ لیک، البرٹا کا رقبہ 59.30 مربع کیلومیٹر ہے اور اس کی مجموعی آبادی 13,839 افراد پر مشتمل ہے اور 540 میٹر سطح دریا سے بلندی پر واقع ہے۔

جغرافیہ 
کولڈ لیک کا شہر البرٹا صوبے کے لیک لینڈ والے ضلع میں واقع ہے جو ایڈمنٹن سے 300 کلومیٹر شمال مشرق میں البرٹا اور ساسکیچوان صوبے کی سرحد پر واقع ہے۔ شہر کے آس پاس کا علاقہ کم آباد ہے اور یہاں زیادہ تر فارم ہیں۔ کولڈ لیک ائیر ویپنز رینج شہر کے شمال میں واقع ہے اور امریکی ہوائی فوج کے نیلیس ائیر فورس رینج کے برابر ہے۔

آبادی 
کولڈ لیک کی آبادی 2009 کی مردم شماری کے تحت 13924 افراد ہے۔

معیشت 
شہر کی معیشت میں فوجی اخراجات انتہائی اہم ہیں۔ علاقے میں تیل اور گیس کی دریافتوں اور پیداواروں سے بھی آمدنی ہوتی ہے۔ اتھابسکا آئل سیینڈز پراجیکٹ جو فورٹ میکمری سے سنبھالا جاتا ہے، کا بھی اس علاقے کی معیشت پر گہرا اثر ہے۔

یہاں ہر سال نیٹو کے اتحادی ممالک کے لیے ایکسرسائز میپل لیف نامی فضائی جنگی مشقیں منعقد کی جاتی ہیں۔ ہر سال مئی میں ہونے والی یہ مشقیں 4 سے 6 ہفتوں تک جاری رہتی ہیں اور اس دوران شہر بھر کے ہوٹل وغیرہ تقریباً بھرے رہتے ہیں جو یہاں کی معیشت کے لیے اہم کردار ادا کرتے ہیں۔

مزید دیکھیے 
 کینیڈا
 فہرست کینیڈا کے شہر

حوالہ جات

البرٹا کے شہر
البرٹا میں 1953ء کی تاسیسات
ویکی ڈیٹا سے مطابقت رکھنے والی مختصر تفصیل